Τρισδιάστατη αποτύπωση των παλαιών στάβλων Παπάφη του Δ. Θεσσαλονίκης
Creators: name: Μεταλληνού, Αλίκη Ιωάννη
Publisher: name: Aristotle University of Thessaloniki
Year: 2015
Subjects: τρισδιάστατη αποτύπωση
επίγειος τρισδιάστατος σαρωτής laser
μέθοδοι αποτύπωσης
3d recording
terrestrial 3d laser scanner
recording methods

description: Η τεχνολογία των επίγειων τρισδιάστατων σαρωτών laser τα τελευταία χρόνια έχει προστεθεί στις πρότερες κλασικές μεθόδους αποτύπωσης του επιστημονικού τομέα της φωτογραμμετρίας και της γεωδαισίας. Η δυνατότητα της μεθόδου να αναπαριστά γρήγορα και σχεδόν αυτόματα τα στοιχεία του τρισδιάστατου χώρου σε μορφή εύκολα αναγνώσιμη από τον χρήστη την καθιστά δημοφιλή στις αποτυπώσεις, ιδιαίτερα κτιριακών δομών, στους τομείς της αρχιτεκτονικής και συγκεκριμένα της πολιτιστικής κληρονομιάς, της αρχαιολογίας, κ.α.. Η παρούσα διπλωματική εργασία, αποτελεί μια προσπάθεια διερεύνησης της νέας τεχνολογίας των επίγειων τρισδιάστατων σαρωτών και της συνδυαστικής τους χρήσης με παραδοσιακές μεθόδους και συγκεκριμένα με φωτογραμμετρικές τεχνικές, τόσο μέσα από βιβλιογραφική έρευνα, αλλά και με την πρακτική εφαρμογή μιας διαδικασίας αποτύπωσης στο κτιριακό συγκρότημα των Παλαιών Στάβλων Παπάφη, στην Τούμπα Θεσσαλονίκης. Αρχικά, στα πλαίσια της διπλωματικής αναλύεται η έννοια της αποτύπωσης, εστιάζοντας κυρίως στην αποτύπωση των κτιριακών κατασκευών και περιγράφονται οι μέθοδοι που εφαρμόζονται για την αποτύπωση του τρισδιάστατου χώρου. Μετά την καταγραφή των κλασικών μεθόδων αποτύπωσης, επιχειρείται η κατανόηση της νέας τεχνολογίας των επίγειων τρισδιάστατων σαρωτών μέσα από την ανάλυση του τρόπου λειτουργίας και τις τεχνικές σάρωσης των οργάνων, τα σφάλματα που μπορούν να προκύψουν και να επηρεάσουν τα τελικά προϊόντα, τη μεθοδολογία που ακολουθείται στο πεδίο των μετρήσεων και την επεξεργασία των δεδομένων της σάρωσης. Από τη βιβλιογραφική έρευνα προέκυψαν συμπεράσματα για τα κριτήρια επιλογής της καταλληλότερης μεθόδου αποτύπωσης, ανάλογα με τις απαιτήσεις του εκάστοτε αντικειμένου αποτύπωσης. Στη συνέχεια, μέσα από παραδείγματα εφαρμογής αποτυπώσεων με τη χρήση σαρωτών laser, αλλά και συνδυασμό μεθόδων, αναζητήθηκαν προσεγγίσεις περιπτώσεων αποτύπωσης κτιριακών δομών με στόχο την κατανόηση της διαδικασίας. Τέλος, επιχειρείται ένα παράδειγμα εφαρμογής μιας διαδικασίας αποτύπωσης με τη χρήση επίγειου τρισδιάστατου σαρωτή laser στο κτιριακό συγκρότημα των Παλαιών Στάβλων Παπάφη, στην περιοχής Τούμπα Θεσσαλονίκης. Τα συμπεράσματα της παρούσας διπλωματικής εργασίας επικεντρώνονται στην αξιολόγηση της εφαρμογής της τεχνολογίας των επίγειων τρισδιάστατων σαρωτών laser στις διαδικασίες αποτύπωσης και των αποτελεσμάτων που προέκυψαν από την αποτύπωση των Παλαιών Στάβλων.
description: In recent years, 3D laser scanners technology has been added to the traditional measurement methods of photogrammetry and geodesy. The ability of the method to capture fast and almost automatically 3D structures in a form easily readable by the user, has established the method in surveys, especially in constructions sector, architecture, archeology and cultural heritage. The aim of the present diploma thesis is to investigate the new terrestrial 3D laser scanners technology through bibliographic research and the application of laser scanning in the complex of “Old Stables Papafi” in the municipality of Thessaloniki. Therefore, the investigation of the combination of the traditional measurements techniques, especially of the photogrammetric method, with 3D laser scanning was attempted. Initially, this diploma thesis analyzes the concept of recording, especially of the building structures and the measurement methods. After the overview of the conventional acquisition methods, the comprehension of the new technology of terrestrial laser scanners is attempted through the analysis of the operating system and the scanning techniques of the instruments, the errors that can occur and affect the results of the scanning, and the methology in the surveying field and the data processing. This overview leads to conclusions about the criteria of choosing the appropriate measurement method, depending on the demands of each recording. Afterwards, the methological approaches of laser scanning technique are investigated, through two examples of building structures 3D recording, which will help in comprehending the procedure. Finally, an example of 3D recording with the use of terrestrial laser scanner was applied in the complex of “Old Stables Papafi” in the municipality of Thessaloniki. In conclusion, this diploma thesis focuses on the evaluation of 3D laser scanners technology, the procedures of recording and the results that occurred from capturing the complex of “Old Stables Papafi”.